सुर्खेत । शिक्षा दिवसको अवसरमा अमर ज्योति नमूना माध्यामिक विद्यालयमा वक्तृत्व प्रतियोगता सम्पन्न भएको छ ।
शनिबार (आज) परेको ३९ औं राष्ट्रिय शिक्षा दिवस एवम् ५२ औं अन्तर्रास्ट्रिय साक्षरता दिवसको सन्दर्भमा कक्षा ११ र १२ का बिद्यार्थीबीच शुक्रबार वक्तृत्वकला सम्पन्न भएको हो ।
यस बर्षको शिक्षा दिवसको नारा “समाजवाद उन्मुख समृद्ध राष्ट्र निर्माणको आधार, दक्ष जनशक्ति विकास एवम् दीगो शैक्षिक पूर्वाधार’’ विषयक वक्तृत्वकला प्रतियोगितामा २९ जनाले भाग लिएका थिए ।
प्रतियोगिताको उद्घाटनका क्रममा बोल्दै वीरेन्द्रनगर नगरपालिका शिक्षा शाखा प्रमुख गजेन्द्र जि.सी.ले समृद्ध राष्ट्र निर्माणका लागि शैक्षिक जनशक्ति नभइनहुने बताए । राष्ट्रिय नाराका बिषयमा विद्यार्थीहरुलाई बुझाउन उदारणिय काम भएको भन्दै जि.सी.ले यस्तो अत्तिरिक्त कार्यक्रमहरुले विद्यार्थीको सिर्जनशिला अभिबृद्धि हुनेमा विश्वास व्यक्त गरे ।